રિટમાં હાઇકોર્ટનું ધ્યાન દોરતાં જણાવવામાં આવ્યું છે કે,‘બધા જ પ્રદૂષણના મુદ્દાની ચર્ચા કરે છે. સરકારી તંત્ર તો વાહનોથી થતાં રાક્ષસી પ્રદૂષણને નાથવા વિસ્તૃત સરવે પણ કરે છે. આવા સરવે અને કમિટીઓની ભલામણના આધારે દેશની અદાલતો કાયદાનું અર્થઘટન કરી વારંવાર આદેશો કરે છે. જો કે, કોઇ ચુસ્ત અને નિષ્ઠાવાન પગલાં લેવામાં આવતાં નથી અને કોર્ટના આદેશો ‘પીસ ઓફ પેપર’ બનીને રહી જાય છે. જેના પરિણામો સામાન્ય નાગરિકોને ભોગવવા પડે છે.’ તેથી હાલના સમયના આ સૌથી જ્વલંત અને પ્રાણપ્રશ્નના મામલે તંત્રને આદેશો કરી ડીઝલથી ચાલતા વાહનોને CNGમાં ફેરવવા આદેશ કરવામાં આવે. આ વાહનોને સ્ક્રેપ(ભંગાર)માં જવા દઇ તેના બદલે નવા CNGના વાહનો લેવામાં આવે. જેથી તેની વયમર્યાદા અને ગુણવત્તા બંને વધુ સારી રહેતાં પર્યાવરણ અને નાગરિકોનું સ્વાસ્થ્ય લાંબા સમય સુધી તંદુરસ્ત રહી શકે.